REČ PODRŠKE RODITELJIMA I UČENICIMA

Dragi naši učenici i roditelji, želimo da vam se obratimo u ime PP službe naše škole (pedagoga i psihologa) i ohrabrimo u ovim teškim danima za sve nas. Uskoro će biti mesec dana kako smo prestali da idemo u školu i da se družimo. Molimo vas da pratite nastavu na TV-u i da svoje obaveze koje vam nastavnici zadaju, redovno ispunjavate. Budite nam dobri, vredni i radni, kao što to već i jeste bili do sada. Slušajte roditelje, pomažite im u kućnim poslovima zarad druženja i razonode (pravljenje kolača, kuvanje,spremanje stana..). Družite se i razgovarajte sa roditeljima što više, čitajte knjige, crtajte, slušajte muziku, igrajte društvene igre (monopol, karte, ne ljuti se čoveče..). Oformite grupe za učenje , pa neka bolji učenici pomažu slabijim, podstičite i motivišite jedni druge za učenje. Dragi roditelji želimo i vama da se obratimo ovom prilikom. Budite sada što više uz svoju decu, hrabrite ih, bodrite, i pomažite im da što bolje osmisle svoje dnevne aktivnosti. Kontrolišite da li redovno prate nastavu i uče. Posebno se obraćamo roditeljima učenika 8-og razreda da svojoj deci što više pomognu oko učenja jer ih uskoro očekuje polaganje probnog završnog ispita. Svi mi iz škole smo takođe tu da pomognemo koliko možemo. Puno vas sve pozdravljamo i želimo da ovo što pre prođe i da se ponovo družimo i da se ponovo družimo u našim školama u Višnjici, Slancima i Velikom Selu.

Psiholog škole Jelena Jeremić

Pedagog škole Slavica Martinović